**ОДОБРИЛ:**

**ПЛАМЕН СТОИЛОВ**

*Кмет на Община Русе*

**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет**

“ Изпълнение на строително-монтажни дейности на обект 1 **„Газова отоплителна инсталация на бившия ДМСДГ, в т.ч. доставка и монтаж на отоплителен водогреен котел и подмяна на циркулационни помпи на отоплителна система“** и обект 2 „**Отоплителна инсталация – гребна база „Липник“, с. Николово, Община Русе“**

1. ***Местонахождение на обекта***

Обект 1 се намира в бившата сграда на ДМСДГ, находяща се на ул. „Никола Вапцаров“ №20, кв. Дружба 3, гр. Русе.

Обект 2 се намира на територията на Гребна база на езерото в „Лесопарк Липник“, Община Русе.

1. ***Информация за съществуващото състояние на обекта***

**Обект 1** се намира в бившата сграда на ДМСДГ, находяща се на ул. „Никола Вапцаров“ №20, кв. Дружба 3, гр. Русе.

С цел гарантиране на безопасност и сигурна среда на потребителите и екипа на услугите в бившия ДМСГД е необходимо да се извърши подмяна на водогреен котел и циркулационни помпи на газовата отоплителна инсталация на сградата.

**Обект 2** се намира на територията на Гребна база на езерото в „Лесопарк Липник“, Община Русе.

През изминалата календарна година е извършено обновяване на съществуващата сграда на Гребна база, която към днешна дата е пусната в експлоатация, като е необходимо изграждането на отоплителна инсталация на същата, посредством електрически котел с електронно управление и всички съпътстващи го дейности и съоръжения.

1. ***Описание на предмета на поръчката***

В изпълнение на възлагането по настоящата обществена поръчка, определеният Изпълнител, следва да извърши строително-монтажни дейности на обект 1 **„Газова отоплителна инсталация на бившия ДМСДГ, в т.ч. доставка и монтаж на отоплителен водогреен котел и подмяна на циркулационни помпи на отоплителна система“** и обект 2 „**Отоплителна инсталация – гребна база „Липник“, с. Николово, Община Русе“**

В предметния обхват на възлагане в настоящата обществена поръчка са включени дейности:

**Дейност А:** При необходимост изготвяне на техническа документация за изпълнение на съответните строително-ремонтни дейности и за двата обекта;

**Дейност Б**: Строително-ремонтни дейности по изпълнение на обектите, съобразно техническата документация (при наличие на такава), издаденото разрешение за строеж (при евентуална необходимост от такова), в т.ч. КСС и действащите към момента нормативни изисквания за съответните обекти.

В тази връзка от определения Изпълнител следва да бъдат осигурени необходимите човешки и технически ресурс (технически персонал и изпълнителски състав; техника, механизация, съоръжения и материали) за изпълнението на строителните дейности, както и отстраняване на всички неподходящи материали, почистване на обектите и всички свързани с това предвидими и непредвидими работи за приключване на работата.

***Обхват на дейностите, предмет на възлагане:***

**Дейност А:** При необходимост изготвяне на техническа документация за изпълнение на съответните строително-ремонтни дейности и за двата обекта.

При необходимост от изготвяне на техническа документация за изпълнение на съответните строително – ремонтни дейности на двата обекта, същата следва да бъде изработена от технически правоспособно лице, притежаващ актуално за 2017 г. удостоверение за пълна проектантска правоспособност по специалност ОВКХТ и газоснабдяване. Документацията следва да бъде подписана и подпечатана от същото лице.

***Дейност Б:*** Строително-ремонтни дейности по изпълнение на обектите, съобразно техническата документация (при наличие на такава), издаденото разрешение за строеж (при евентуална необходимост от такова), в т.ч. КСС.

Строително-ремонтни дейности по изпълнение на обектите, в това число:

**За обект 1:**

* доставка и монтаж на отоплителен водогреен котел;
* монтаж на газова горелка
* подмяна на циркулационни помпи на отоплителна система;
* доставка и монтаж на филтри към помпи;
* демонтажни, монтажни и подвързващи дейности;

**За обект 2:**

* доставка и монтаж на електрически котел с електронно управление;
* доставка и монтаж на разширителен съд;
* доставка и монтаж на помпа;
* доставка и монтаж на бойлер с 2 серпентини;
* монтажни, укрепителни и подвързващи дейности;

**И за двата обекта:**

* други строително – монтажни дейности по изпълнение на двата обекта;
* изработване на изпълнителна и екзекутивна документации – при необходимост;
* всички дейности по приемане на обектите до въвеждането им в експлоатация;
* дейности по време на периода за съобщаване на дефекти и гаранционен период на строително – монтажните работи съгласно българското законодателство.

Изпълнението на техническата спецификация за описаните по-горе дейности се базира на видовете строително-ремонтни дейности, определени на база оглед на място и изготвена индикативна количествена сметка за съответния обект.

Техническата спецификация за строителство трябва да определя рамката за изпълнение на основни видове дейности.

След откриване на строителната площадка и даване на линия и ниво с Акт образец 2/2а, Изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

По време на изпълнение на строително-ремонтните дейности, изпълнителят е длъжен да спазва всички нормативни изисквания, указания и предписания на техническото правоспособно лице (при необходимост от такова), техническата документация (при необходимост от такава) и КСС, а именно:

След влизане в сила на разрешението за строеж (при необходимост от такова), изпълнителят започва изпълнението на обектите, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

Строително-ремонтни дейности по изпълнение на обектите, в това число:

**За обект 1:**

* доставка и монтаж на отоплителен водогреен котел;
* монтаж на газова горелка
* подмяна на циркулационни помпи на отоплителна система;
* доставка и монтаж на филтри към помпи;
* демонтажни, монтажни и подвързващи дейности;

**За обект 2:**

* доставка и монтаж на електрически котел с електронно управление;
* доставка и монтаж на разширителен съд;
* доставка и монтаж на помпа;
* доставка и монтаж на бойлер с 2 серпентини;
* монтажни, укрепителни и подвързващи дейности;

**И за двата обекта:**

* други строително – монтажни дейности по изпълнение на двата обекта;
* изработване на изпълнителна и екзекутивна документации – при необходимост;
* всички дейности по приемане на обектите до въвеждането им в експлоатация;
* дейности по време на периода за съобщаване на дефекти и гаранционен период на строително – монтажните работи съгласно българското законодателство.

Изпълнението на горе посочените СМР, трябва да отговаря на следните изисквания:

* ***Общи изисквания по ЗУТ.*** ***Строително-технически норми и правила. Общи изисквания към строежите и изисквания към строителните продукти в областта на строителството***

Изпълнението на ремонтните дейности за възстановяване на техническата инфраструктура се извършва в съответствие с част трета „Строителство” от ЗУТ и започва след подписване на Акт образец 2/2а за откриване на строителна площадка и даване на линия и ниво за обекта.

Участниците в строителството и взаимоотношенията между тях по проекта са определени от изискванията на раздел втори, част трета от ЗУТ и от указанията, дадени в тези указания за изпълнение.

Строителят (физическо или юридическо лице, притежаващо съответната компетентност) изпълнява ремонтните дейности в съответствие с издадените строителни книжа (при наличие на такива), условията на договора и изискванията на чл. 163 и чл. 163а от ЗУТ.

По време на изпълнението на ремонтните дейности, при необходимост Възложителят ще осигури лицензиран консултант – строителен надзор (чл. 166 от ЗУТ) съобразно изискванията на чл. 168 от ЗУТ.

Обстоятелствата, свързани със започване, изпълнение и въвеждане в експлоатация (приемане) на ремонтните дейности, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството.

* ***Строително-технически норми и правила. Общи изисквания към строежите***

Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

* Общи изисквания към строежите и изисквания към строителните продукти и материали за трайно влагане в строежите
* Съгласно Наредбата за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.

С отчитане на горните нормативни изисквания, всички строителни продукти и материали, които се влагат при изпълнението на ремонтните дейности, трябва да имат оценено съответствие съгласно горепосочената наредба.

Строежът трябва да бъде изпълнен по такъв начин, че да не представлява заплаха за хигиената или здравето на населението и за опазването на околната среда при:

* отделяне на отровни газове;
* наличие на опасни частици или газове във въздуха;
* излъчване на опасна радиация;
* замърсяване или отравяне на водата или почвата;
* неправилно отвеждане на отпадъчни води, дим, твърди или течни отпадъци;
* наличие на влага в части от строежа или по повърхности във вътрешността на строежа.
* ***Изисквания към доставка на материалите:***

Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На обекта следва да бъдат доставени само строителни продукти, които притежават съответните технически характеристики за влагане, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от консултантът, упражняващ строителен надзор на строежа.

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

В обектите трябва да бъдат вложени материали, определени в техническата документация и/или КС, отговарящи на изискванията в българските и/или европейските стандарти.

Изпълнителят предварително трябва да съгласува с Възложителя всички влагани в строителството материали и др. подобни. Всяка промяна в одобрената техническа документация и/или КС да бъде съгласувана и приета от Възложителя.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3)*декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Всяка доставка се контролира от консултантът, упражняващ строителен надзор на строежа.

* ***Други изисквания***

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрената от Възложителя техническа документация и качество, съответстващо на БДС. Да съблюдава и спазва всички норми за предаване и приемане на ремонтните дейности и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.

При необходимост изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя.

**Изпълнителят трябва да представи протоколи от проби на инсталацията за негова сметка и други подобни документи необходими за въвеждане в експлоатация на обектите.**

* ***Изисквания относно осигуряване на безопасни и здравословни условия на труд. План за безопасност и здраве.***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

При необходимост и наличие изпълнителят е длъжен да спазва одобрения от Възложителя и компетентните органи План за безопасност и здраве за строежа Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

* ***Изисквания относно опазване на околната среда.***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

* ***Системи за проверка и контрол на работите в процеса на тяхното изпълнение.***

**При необходимост** Възложителят ще осигури Консултант, който ще упражняване строителен надзор съгласно чл. 166, ал. 1, т.1 от ЗУТ.

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

* ***Контрол на качеството; Проверки и изпитвания.***

Изпълнителят е длъжен да осигури контрол на качеството на влаганите материали и контрол при изпълнение на СРР и СМР, чрез внедрените в добрата практика методи.

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение и да бъде осъществяван съобразно предложените от Изпълнителя в Техническото му предложение от офертата Методи и организация на текущ контрол.

***Текущ контрол по време на строителния процес***

Осъществява се от:

* При необходимост – Външен изпълнител за изпълнение на строителен надзор;
* Техническите експерти на общината в качеството й на Възложител ще осъществяват контрол по изпълнение на договорите и проверки на място и инвеститорски контрол.

Постоянният контрол върху изпълнението на ремонтните дейности по време на целия строителен процес от откриване на строителната площадка до предаване на обекта за експлоатация ще се осъществява относно:

* съответствие на изпълняваните на обекта работи по вид и количество с одобрените строителни книжа и КСС;
* съответствие на влаганите на обекта строителни продукти с предвидените в проектосметната документация към договора – техническа спецификация, КСС, оферта на изпълнителя и др.;
* съответствие с представените от изпълнителя и приетите от възложителя като неразделна част от договора за изпълнение на ремонтни дейности линейни календарни планове.

Изготвил:

/инж. Мая Кръстева/

Директор Дирекция УТКС

**Съгласували:**

**инж. Димитър Наков**

*Заместник кмет УТ*

**Арх. Живка Бучуковска**

*Гл. Архитект на Община Русе*